Diari Oficial de la Generalitat Valenciana


Sumari del DOGV 7450, del 26-01-2015 (2015/544)

DECRET 7/2015, de 23 de gener, del Consell, pel qual s'autoritza la supressió d'ensenyaments universitaris oficials de màster en la Universitat Miguel Hernández d'Elx.
-----------------------------------------------------------------------------------------------------------------------------------------------------------------------

### Dades del document

Número de DOGV
:   7450

Data del DOGV
:   26-01-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/544


Data del document
:   23-01-2015

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 7/2015, de 23 de gener, del Consell, pel qual s'autoritza la supressió d'ensenyaments universitaris oficials de màster en la Universitat Miguel Hernández d'Elx. [2015/544]  
La Universitat Miguel Hernández d'Elx ha sol·licitat autorització per a suprimir els ensenyaments universitaris oficials conduents a títols de màster, que s'especifiquen en l'annex d'este decret.  
La Llei Orgànica 6/2001, de 21 de desembre, d'Universitats, en l'article 8.2 establix que «la creació, modificació i supressió de centres, així com la implantació i supressió dels ensenyaments conduents a l'obtenció de títols universitaris de caràcter oficial i validesa en tot el territori nacional, de conformitat amb el que disposen els articles 7 i 35, seran acordades per la comunitat autònoma bé per iniciativa pròpia, amb l'acord del Consell de Govern de la universitat, bé per iniciativa de la universitat, per mitjà d'una proposta del Consell de Govern, en ambdós casos amb un informe previ favorable del Consell Social».  
  
Igualment, la Llei 4/2007, de 9 de febrer, de la Generalitat, de Coordinació del Sistema Universitari Valencià, en l'article 37 disposa que «correspon al Consell acordar la implantació i la supressió dels ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si és el cas, s'establisca reglamentàriament».  
  
El Consell de Govern de la Universitat Miguel Hernández d'Elx, en les sessions ordinàries de 30 de juliol i 22 d'octubre de 2014, va adoptar l'acord d'extinció i supressió dels ensenyaments de màster que s'especifiquen en l'annex del present decret.  
Així mateix, el Consell Social va emetre el corresponent informe preceptiu, en les sessions ordinàries de 7 d'octubre i 5 de novembre de 2014.  
Per tot això, vistos els articles 8.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, i 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 23 de gener de 2015,  
  
  
DECRETE  
  
Article 1. Autorització de la supressió d'ensenyaments  
S'autoritza la Universitat Miguel Hernández d'Elx per a suprimir, amb efectes del curs 2014/2015, els ensenyaments universitaris oficials de màster que s'especifiquen en l'annex d'este decret. No obstant això, la mencionada universitat, sense perjuí de les normes de permanència que siguen d'aplicació, garantirà l'organització de, com a mínim, quatre convocatòries d'examen en els dos cursos acadèmics següents a la data d'extinció.  
  
Article 2. Comunicació de la supressió  
Del que assenyala l'article anterior, serà informada la Conferència General de Política Universitària.  
  
Article 3. Inscripció en el registre i efectes  
D'esta supressió d'ensenyaments s'informarà al Ministeri d'Educació, Cultura i Esport a l'efecte de la seua inscripció en el Registre d'Universitats, Centres i Títols (RUCT).  
  
  
DISPOSICIONS ADDICIONALS  
  
Primera. Limitació del gasto  
L'aplicació i desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atesa amb els mitjans personals i materials de la Universitat Miguel Hernández d'Elx.  
  
Segona. Facultats d'aplicació i execució  
Es faculta la consellera d'Educació, Cultura i Esport, per a l'aplicació i execució del present decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la publicació en el Diari Oficial de la Comunitat Valenciana.  
  
València, 23 de gener de 2015  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
ANNEX  
Supressió de màsters per al curs 2014/2015  
Universitat Miguel Hernández d'Elx  
  
1. Màster Universitari en Bioètica.  
2. Màster Universitari en Bioenginyeria.  
3. Màster Universitari en Investigació en Ciència, Tecnologia i Control dels Aliments.  
4. Màster Universitari en Psicologia de la Salut.  
5. Màster Universitari en Tecnologies Industrials i de Telecomunicació.  
6. Màster Universitari en Territori i Paisatge.  
En el centre adscrit ESIC:  
7. Màster Universitari en Direcció de Màrqueting i Vendes.  
8. Màster Universitari en Direcció de Comunicació i Publicitat Digital.